CELEX: 62011CO0235
Language: el
Date: 2011-11-29 00:00:00
Title: Διάταξη του Δικαστηρίου (έβδομο τμήμα) της 29ης Νοεμβρίου 2011.#Ευρωπαϊκή Δυναμική - Προηγμένα Συστήματα Τηλεπικοινωνιών, Πληροφορικής και Τηλεματικής AE κατά Ευρωπαϊκής Επιτροπής.#Αίτηση αναιρέσεως - Άρθρο 119 του Κανονισμού Διαδικασίας - Δημόσιες συμβάσεις που συνάπτουν τα όργανα της Ένωσης για λογαριασμό τους -Πρόσκληση για την υποβολή προσφορών με αντικείμενο την παροχή υπηρεσιών ΙT (τεχνολογίας της πληροφορίας) και βοήθειας στους χρήστες σχετικά με το κοινοτικό σύστημα εμπορίας δικαιωμάτων εκπομπής (CITL και CR) - Απόρριψη της προσφοράς - Υποχρέωση αιτιολογήσεως - Αρχή της ίσης μεταχειρίσεως - Αίτηση αναιρέσεως προδήλως απαράδεκτη και προδήλως αβάσιμη.#Υπόθεση C-235/11 P.

Διάταξη του Δικαστηρίου (έβδομο τμήμα) της 29ης Νοεμβρίου 2011 – Ευρωπαϊκή Δυναμική κατά Επιτροπής
      (Υπόθεση C‑235/11 P)
      «Αίτηση αναιρέσεως – Άρθρο 119 του Κανονισμού Διαδικασίας – Δημόσιες συμβάσεις που συνάπτουν τα όργανα της Ένωσης για λογαριασμό τους – Διαγωνισμός με αντικείμενο την παροχή υπηρεσιών ΙT (τεχνολογίας της πληροφορίας) και βοήθειας στους χρήστες σχετικά με το
         κοινοτικό σύστημα εμπορίας δικαιωμάτων εκπομπής (CITL και CR) – Απόρριψη της προσφοράς – Υποχρέωση αιτιολογήσεως – Αρχή της ίσης μεταχειρίσεως – Αίτηση αναιρέσεως προδήλως απαράδεκτη και προδήλως αβάσιμη»
      
      1.                     Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως
            των αποδεικτικών στοιχείων – Αποκλείεται πλην της περιπτώσεως παραμορφώσεως του περιεχομένου των εν λόγω στοιχείων (Άρθρο
            256 § 1 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψεις 21, 27)
      2.                     Αναίρεση – Λόγοι – Ανεπαρκής αιτιολογία – Αμιγώς συντακτικό σφάλμα – Σφάλμα το οποίο δεν μπορεί να δικαιολογήσει την αναίρεση
            της αποφάσεως (βλ. σκέψη 33)
      3.                     Αναίρεση – Λόγοι – Απλή επανάληψη των λόγων και των επιχειρημάτων που προβλήθηκαν ενώπιον του Γενικού Δικαστηρίου – Μη προσδιορισμός
            της προβαλλόμενης πλάνης περί το δίκαιο – Απαράδεκτο (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός
            Διαδικασίας του Δικαστηρίου, άρθρο 112 § 1, εδ. 1, στοιχείο γ΄) (βλ. σκέψεις 40, 54-55, 62)
      4.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Απόφαση, στο πλαίσιο διαδικασίας συνάψεως δημόσιας
            συμβάσεως υπηρεσιών, να μην επιλεγεί μια προσφορά – Υποχρέωση κοινοποιήσεως, κατόπιν γραπτού αιτήματος, των χαρακτηριστικών
            και των συγκριτικών πλεονεκτημάτων της επιλεγείσας προσφοράς, καθώς και του ονόματος του αναδόχου – Υποχρέωση της αναθέτουσας
            αρχής να προβεί σε λεπτομερή συγκριτική ανάλυση της επιλεγείσας και της απορριφθείσας προσφοράς – Δεν υφίσταται – Προδήλως
            αβάσιμος λόγος (Άρθρο 256 ΣΛΕΕ· κανονισμός 1605/2002 του Συμβουλίου, άρθρο 100 § 2· κανονισμός 2342/2002 της Επιτροπής, άρθρο
            149 § 3) (βλ. σκέψεις 50-52)
      5.                     Αναίρεση – Λόγοι – Λόγος προβαλλόμενος για πρώτη φορά στο πλαίσιο της αιτήσεως αναιρέσεως – Απαράδεκτο (Οργανισμός του Δικαστηρίου,
            άρθρο 58) (βλ. σκέψη 61)
      6.                     Αναίρεση – Λόγοι – Ανεπαρκής ή αντιφατική αιτιολογία – Περιεχόμενο της υποχρεώσεως αιτιολογήσεως – Χρησιμοποίηση έμμεσης αιτιολογίας
            από το Γενικό Δικαστήριο – Επιτρέπεται – Προϋποθέσεις (Άρθρο 256 ΣΛΕΕ· Οργανισμός του Δικαστηρίου, άρθρα 36 και 53, εδ. 1)
            (βλ. σκέψεις 66-67)
      Αντικείμενο 
      
         
               Αίτηση αναιρέσεως της αποφάσεως του Γενικού Δικαστηρίου (όγδοο τμήμα), της 3ης Μαρτίου 2011, στην υπόθεση T-589/08, Ευρωπαϊκή
                  Δυναμική κατά Επιτροπής, με την οποία απορρίφθηκε προσφυγή-αγωγή με αίτημα, αφενός, την ακύρωση της αποφάσεως της Επιτροπής,
                  της 13ης Οκτωβρίου 2008, περί απορρίψεως της προσφοράς που υπέβαλε η προσφεύγουσα στο πλαίσιο του διαγωνισμού ENV.C2/FRA/2008/0017
                  σχετικά με τη σύναψη συμβάσεως-πλαισίου για την παροχή υπηρεσιών ΙT (τεχνολογίας της πληροφορίας) και βοήθειας στους χρήστες
                  σχετικά με το κοινοτικό σύστημα εμπορίας δικαιωμάτων εκπομπής [ανεξάρτητο κοινοτικό ημερολόγιο συναλλαγών (CITL) και κοινοτικό
                  μητρώο (CR)] (ΕΕ 2008/S 72-096229), καθώς και της αποφάσεως να κατακυρωθεί η σύμβαση σε άλλον υποψήφιο, και, αφετέρου, την
                  επιδίκαση αποζημιώσεως.
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως. 
               
            
         
                  2)
               
               
                  
               
               
                  	Καταδικάζει την Ευρωπαϊκή Δυναμική – Προηγμένα Συστήματα Τηλεπικοινωνιών, Πληροφορικής και Τηλεματικής AE στα δικαστικά έξοδα.